Document ID: /roh_data/filtered/Bilingualer_Corpus_interleaved-it-rm.jsonl.gz/1187

This is a text translated from Italian to Rumantsch Grischun.
L'edificio dell'Alta scuola pedagogica dei Grigioni deve essere ampliato

L'edificio dell'Alta scuola pedagogica dei Grigioni a Coira (ASP) deve essere ampliato. Devono essere costruite due nuove aule con una capienza di 80-100 persone ciascuna e una nuova mediateca. Contemporaneamente deve essere risanato l'impianto sportivo esterno. Il Governo ha approvato il relativo programma di costruzione. Si prevedono spese di costruzione pari a circa 4,7 milioni di franchi. Per gli ampliamenti deve essere indetto un concorso di progettazione, in seguito al quale verrà sottoposto al Gran Consiglio un messaggio edilizio. Il Gran Consiglio deciderà in merito al progetto presumibilmente nel dicembre del 2007.

L'Alta scuola pedagogica dei Grigioni conta attualmente circa 250 studenti. Il numero degli studenti si è stabilizzato intorno ad 85 studenti per anno di studio. Le nuove aule sono necessarie affinché l'ASP soddisfi le esigenze di una scuola universitaria. Con la costruzione delle due nuove aule si attendono risparmi nei costi di gestione. Gli spazi esistenti non possono essere trasformati. Allo stesso tempo la mediateca, attualmente situata in un edificio provvisorio, deve essere inserita nel progetto di costruzione. Devono inoltre essere risanati gli impianti sportivi esterni, che si trovano in cattivo stato.

Se si rinunciasse a queste misure edilizie si rischierebbe di mettere in questione la sede di Coira a medio e lungo termine. La formazione trilingue degli insegnanti richiede, nell'interesse del Cantone, che la sede nei Grigioni venga mantenuta.

I Grigioni sostengono la piattaforma agricola per la commercializzazione di prodotti d'alpe e di montagna

Il Governo grigionese ha deciso di sostenere il progetto "Piattaforma agricola Grigioni, Glarona, Uri". Le attività dell'associazione "Progetto sovraregionale di commercializzazione di prodotti d'alpe e di montagna" vengono sostenute con un sussidio di 1'075'000 franchi, suddiviso tra gli anni 2007-2011.

La piattaforma agricola viene sostenuta da associazioni professionali e di categoria, da imprese del settore agricolo, artigianale, industriale e commerciale, del settore turistico e terziario, da istituzioni pubbliche, nonché da altri enti di diritto pubblico dei Cantoni Grigioni, Glarona e Uri. L'obiettivo principale è quello di assicurare e di incrementare il valore aggiunto regionale nelle regioni di montagna. Nel gennaio del 2007 verrà creato un ufficio. I servizi della piattaforma agricola comprendono un servizio di riferimento e di coordinamento per la promozione delle vendite, nonché una piattaforma di commercializzazione per l'apertura e il rafforzamento dei canali di sbocco esistenti in Svizzera e all'estero.

Il Governo respinge la petizione per la protezione della Urdental e della Farurtal

Il Governo grigionese respinge la "Petizione per la protezione della Urdental e della Farurtal", lanciata dal PS del Circolo di Churwalden e sottoscritta da 4000 persone. Nella petizione si chiede al Governo di adeguare il Piano direttore cantonale (RIP2000) in modo tale da non consentire più l'unione dei comprensori sciistici di Lenzerheide-Arosa-Tschiertschen. Come afferma il Governo nella sua risposta, l'unione dei comprensori sciistici rappresenta di fatto una componente del RIP2000, che è stato deciso dal Governo nel novembre del 2000 e approvato dal Consiglio federale nel settembre del 2003. Alla base dell'inserimento di questo progetto nel Piano direttore cantonale vi sono stati importanti lavori preliminari e una ponderazione completa degli interessi e delle esigenze in gioco.

Il Governo afferma che la situazione di fatto e di diritto non è cambiata dall'emanazione del Piano direttore cantonale in relazione all'unione dei comprensori sciistici in questione. Con tutto il rispetto per lo strumento delle petizione il Governo non può pertanto adeguare il Piano direttore dopo soli tre anni ai sensi di quanto richiesto nella petizione. Il Governo assicura però che, nei limiti delle sue competenze, si impegnerà ad ottimizzare per quanto possibile il progetto in relazione al prossimo sviluppo del Piano direttore, non da ultimo anche dal profilo della protezione della natura e del paesaggio.

Il Governo accoglie con favore la prevista introduzione della tessera d'assicurato

Il Governo grigionese accoglie con favore l'introduzione prevista dalla Confederazione della tessera d'assicurato per l'assicurazione obbligatoria delle cure medico-sanitarie. Come afferma il Governo nella sua presa di posizione all'attenzione della Confederazione, esso sostiene in linea di principio la revisione parziale dell'ordinanza sull'assicurazione malattie e l'ordinanza sulla tessera d'assicurato per l'assicurazione obbligatoria delle cure medico-sanitarie. Accoglie con favore in particolare il fatto che la Confederazione miri ad una tecnologia orientata al futuro e voglia utilizzare un microprocessore per la tessera d'assicurato. Ciò consente di utilizzare la tessera quale tessera sanitaria cantonale o sovracantonale. Secondo il Governo l'inserimento di dati personali sulla tessera d'assicurato ha però senso soltanto se l'assicurato può obbligare i fornitori di prestazioni a farlo. Soltanto in questo modo la tessera d'assicurato contiene un insieme di dati personali completo e utile per il personale medico responsabile per l'ulteriore trattamento.

Il Governo è d'accordo con la legge federale sul rapimento internazionale di minori

Il Governo è in linea di principio d'accordo con il progetto di una legge federale sul rapimento internazionale di minori e con le Convenzioni dell'Aia sulla protezione dei minori e degli adulti. La legge federale contiene principalmente disposizioni volte all'attuazione della Convenzione dell'Aia sugli aspetti civili del rapimento internazionale di minori e della Convenzione europea sul riconoscimento e l'esecuzione delle decisioni in materia di affidamento di minori e sul ristabilimento dell'affidamento.

Il Governo osserva nella sua presa di posizione che le rispettive autorità nei Grigioni sono confrontate molto di rado con la problematica dei rapimenti internazionali di minori dall'estero verso il Cantone. Essi non possono di conseguenza disporre delle necessarie conoscenze specialistiche per garantire una rapida e perfetta risoluzione di un rapimento internazionale di un minore. Deve perciò essere assolutamente garantita una consulenza completa e un sostegno specialistico alle autorità da parte dell'autorità centrale della Confederazione.

Distribuita la decima dell'alcol 2005

Il Governo grigionese ha distribuito la decima dell'alcol pari a 637'575 franchi per l'esercizio 2005. I soldi saranno impiegati per progetti di prevenzione, spese di trattamento, nonché per progetti di ricerca e formazione. Secondo la "legge federale sulle bevande distillate" la parte del prodotto netto della Regìa federale degli alcol spettante ai Cantoni deve essere impiegata nella lotta contro l'alcolismo nelle sue cause e nei suoi effetti, nonché nella lotta all'abuso di stupefacenti o di altre sostanze che generano dipendenza e nella lotta all'abuso di medicamenti.

Dai comuni e dalle regioni

- Furna: il Governo ha approvato la revisione parziale della pianificazione locale del Comune di Furna decisa il 7 aprile 2006 (piano delle zone 1:2'000, zona per le attività sportive ed il tempo libero nei pressi del bacino di ritenzione).

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 26.10.2006

Ils edifizis da la scola auta da pedagogia dal Grischun duain vegnir engrondids

Ils edifizis da la scola auta da pedagogia dal Grischun a Cuira (SAPGR) duain vegnir engrondids. I duain vegnir construids dus novs auditoris per mintgamai 80 fin 100 studentas e students sco er ina mediateca. A medem temp duai vegnir sanà l'implant da sport al liber. La regenza grischuna ha approvà il program da construcziun correspundent. I vegn fatg quint cun custs da construcziun da 4.7 milliuns francs. Per ils edifizis supplementars duai vegnir publitgada ina concurrenza da planisaziun. Suenter vegn suttamessa ina missiva da construcziun al cussegl grond. Quel vegn probablamain a decider il december 2007 davart il project.

Actualmain ha la scola auta da pedagogia dal Grischun circa 250 studentas e students. Per onn da studi èn ils dumbers sa stabilisads sin in nivel da mintgamai 85 studentas e students. Igl è necessari da construir ils novs auditoris, per che la SAPGR possia satisfar als basegns d'ina scola auta. Tras la construcziun da quests dus auditoris pon vegnir spetgads respargns tar ils custs da gestiun. Ils locals existents n'èn betg adattads per vegnir duvrads per in auter intent. A medem temp duai la construcziun provisorica da la mediateca vegnir integrada en il nov project da construcziun. Plinavant duain vegnir sanads ils implants da sport al liber che sa chattan en in stadi manglus.

Sch'i vegniss desistì da questas mesiras architectonicas, vegniss Cuira mess en dumonda a vista mesauna fin a lunga vista sco lieu da scolaziun. En l'interess dal chantun pretenda la trilinguitad da la scolaziun da las persunas d'instrucziun ch'il Grischun vegnia mantegnì sco lieu da scolaziun.

Il Grischun sustegna la plattafurma agrara per commerzialisar products d'alp e da muntogna

La regenza grischuna ha concludì da sustegnair il project "plattafurma agrara Grischun, Glaruna, Uri". Per sias activitads per commerzialisar products d'alp e da muntogna vegn l'uniun cun il num "project surregiunal per commerzialisar ils products d'alp e da muntogna" sustegnida cun ina contribuziun da 1'075'000 francs, e quai repartì sin ils onns 2007 fin 2011.

La plattafurma agrara vegn purtada da federaziuns professiunalas e da federaziuns da branschas sco er d'interpresas da l'agricultura, dal mastergn, da l'industria e dal commerzi, dal turissem e da las prestaziuns da servetsch, plinavant d'instituziuns publicas e d'autras corporaziuns da dretg public dals chantuns Grischun, Glaruna ed Uri. La finamira principala è quella da segirar e d'augmentar la valur agiuntada regiunala en ils territoris da muntogna. A partir dal schaner 2007 vegn endrizzà in post da gestiun. Tar las prestaziuns da servetsch da la plattafurma agrara tutgan in post da consultaziun e da coordinaziun per promover la vendita sco er ina plattafurma da commerzialisaziun per avrir e per rinforzar chanals da vendita existents en Svizra ed a l'exteriur.

La regenza refusa la petiziun per proteger la val Urden e la val Farur

La regenza grischuna refusa la petiziun per proteger la val Urden e la val Farur. Questa petiziun era vegnida lantschada da la PS dal circul da Churwalden e suttascritta da ca. 4000 persunas. En la petiziun vegn la regenza supplitgada d'adattar il plan directiv chantunal (PDChant) uschia, ch'ina colliaziun dals territoris da skis da Lai, d'Arosa e da Tschiertschen na fiss betg pli pussaivla. Sco che la regenza menziunescha en sia resposta, è la colliaziun dals territoris da skis ina part integrala dal PDChant ch'era vegnì concludì il november 2002 da la regenza ed approvà il settember 2003 dal cussegl federal. Avant che integrar quest project en il plan directiv chantunal han gì lieu vastas lavurs da basa ed ina consideraziun cumplessiva dals interess e dals giavischs ch'èn pertutgads.

La regenza menziunescha che la situaziun dals fatgs e dal dretg n'è betg sa midada dapi ch'il plan directiv chantunal è vegnì relaschà areguard la colliaziun dals territoris da skis en dumonda. Tar tut il respect da l'instrument da la petiziun n'haja la regenza perquai betg il dretg d'adattar gia suenter stgars trais onns il plan directiv en il senn da las petiziunarias e dals petiziunaris. La regenza garantescha dentant ch'ella vegnia a sa stentar en il rom da sias cumpetenzas d'optimar il project uschenavant sco pussaivel a chaschun dal proxim svilup dal plan directiv, e quai betg sco ultim er sut l'aspect da la protecziun da la cuntrada e da la natira.

La regenza beneventa ils plans per introducir la carta da persunas assicuradas

La regenza grischuna beneventa ils plans da la confederaziun per introducir la carta da persunas assicuradas tar l'assicuranza obligatorica per la tgira da malsauns. Sco che la regenza menziunescha en sia resposta da consultaziun a la confederaziun, sustegna ella da princip la revisiun parziala da l'ordinaziun davart l'assicuranza da malsauns sco er da l'ordinaziun davart la carta da persunas assicuradas tar l'assicuranza obligatorica per la tgira da malsauns. Beneventà vegn cunzunt che la confederaziun sa fida d'ina tecnologia prospectiva e ch'ella vuless utilisar in microprocessur per la carta da persunas assicuradas. Quai pussibiliteschia da duvrar la carta sco carta da sanadad en in'emprova da model chantunala u interchantunala. Dal puntg da vista da la regenza hai dentant mo in senn d'integrar datas persunalas sin la carta da persunas assicuradas, sche la persuna assicurada ha la pussaivladad d'incumbensar las furnituras ed ils furniturs da prestaziuns da far quai. Mo uschia cuntegnia la carta da persunas assicuradas ina seria cumpletta da las datas persunalas che portia er in niz a las persunas medicinalas ch'èn responsablas per l'ulteriur tractament.

La regenza è d'accord cun la lescha federala davart ils rapiments internaziunals d'uffants

La regenza grischuna è da princip d'accord cun il sboz per ina lescha federala davart ils rapiments internaziunals d'uffants e davart las convenziuns da Den Haag per la protecziun dals uffants e da las persunas creschidas. La lescha federala cuntegna cunzunt disposiziuns per realisar la convenziun da Den Haag davart ils aspects civils dal rapiment internaziunal d'uffants sco er la convenziun europeica davart la renconuschientscha e l'execuziun da decisiuns areguard il dretg da tgira dals uffants e davart il restabiliment dal dretg da tgira.

Las autoritads respectivas en il Grischun sajan confruntadas fitg darar cun la problematica da rapiments internaziunals davent da l'exteriur en il chantun, remartga la regenza en sia resposta da consultaziun. Pervia da quai na vegnia betg ad esser pussaivel ch'ellas disponian da las enconuschientschas professiunalas necessarias per pudair garantir ch'in rapiment internaziunal d'in uffant vegnia liquidà svelt ed en moda irreproschabla. Perquai stoppia vegnir garantì liantamain che l'autoritad centrala da la confederaziun cusseglia cumplessivamain e sustegnia professiunalmain las autoritads chantunalas e communalas.

Repartì la dieschma d'alcohol 2005

La regenza grischuna ha repartì la dieschma d'alcohol en l'autezza da 637'575 francs per l'onn da gestiun 2005. Quests daners vegnan duvrads per projects da prevenziun, per custs da tractament sco er per projects da perscrutaziun e da furmaziun. Tenor la lescha federala davart las bavrondas destilladas sto la quota dals chantuns dal retgav net da l'administraziun federala d'alcohol vegnir duvrada per cumbatter l'alcoholissem en ses motivs ed en sias consequenzas sco er per cumbatter l'abus da drogas, da narcotics e da medicaments.

Da vischnancas e da regiuns

- Furna: La regenza ha approvà la revisiun parziala da la planisaziun locala da la vischnanca da Furna ch'era vegnida concludida ils 7 d'avrigl 2006 (plan da zonas 1:2'000, zona per il diever da sport e da temp liber tar il lai d'accumulaziun).

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 26.10.2006